cyanic-selkie/wikianc huggingface dataset:
কাটিহার-শিলিগুড়ি রেলপথ
গেজ রূপান্তর
শিলিগুড়ি-কাটিহার লাইন ছিল এই এলাকার শেষ টিকে থাকা মিটার-গেজ লাইন। আলুবাড়ি রোড-কাটিহার বিভাগে ইতিমধ্যেই মিটারগেজ লাইনের পাশাপাশি একটি ব্রড-গেজ লাইন চলছে। দীর্ঘ আলুয়াবাড়ি রোড-শিলিগুড়ি বিভাগ রূপান্তর করতে হবে। রূপান্তরের কাজ ২০০৮ সালে নেওয়া হয়, বিভাগে ট্রেন পরিষেবা স্থগিত করা হয় এবং ২০১১ সালের প্রথম দিকে রূপান্তরের কাজ শেষ হয়।
রোঙ্গোরোঙ্গো
রোঙ্গোরোঙ্গো (Rongorongo; ; রাপা নুই:) হল ইস্টার দ্বীপে ১৯শ শতকে আবিষ্কৃত গ্লিফের একটি পদ্ধতি যা লিখিত বা প্রোটো-লিখিত হবে প্রতীয়মান হয়। এটি অনেক অর্থোদ্ধারযোগ্যের প্রচেষ্টা সত্ত্বেও পড়া যায় নি। যদি রোঙ্গোরোঙ্গো লেখা প্রমাণ হয়, তাহলে এটা হবে মানব ইতিহাসের তিন বা চারটি স্বাধীন উদ্ভাবন লেখার একটি।
ব্যুত্পত্তি এবং পরিবর্তনশীল নাম
রোঙ্গোরোঙ্গো হল এই লিপির আধুনিক নাম। রাপানুই ভাষায় এর অর্থ হচ্ছে "আবৃত্তি করা, বক্তৃতা করা, ভজন বাহিরে"।
গ্যালাটিয়া (প্রাকৃতিক উপগ্রহ)
আবিষ্কার
১৯৮৯ সালের জুলাই মাসের শেষ দিকে ভয়েজার ২ প্রোবের তোলা ছবিগুলি থেকে গ্যালাটিয়া আবিষ্কৃত হয়। এটির সাময়িক নামকরণ করা হয়েছিল এস/১৯৮৯ এন ৪ (ইংরেজি: S/1989 N 4)। ১৯৮৯ সালের ২ অগস্ট আইএইউ-এর ৪৮২৪ নং সার্কুলারে আবিষ্কারের কথা আনুষ্ঠানিকভাবে ঘোষণা করা হয় এবং উল্লেখ করা হয় যে "৫ দিনে তোলা ১০টি ছবি" থেকে এই উপগ্রহটি আবিষ্কৃত হয়েছে। এর থেকে বোঝা যায়, উপগ্রহটি আবিষ্কৃত হয়েছিল ২৮ জুলাই তারিখের কিছু আগে। ১৯৯১ সালের ১৬ সেপ্টেম্বর উপগ্রহটির আনুষ্ঠানিক নামকরণ করা হয়।
ভৌত বৈশিষ্ট্য
গ্যালাটিয়া একটি অনিয়তাকার উপগ্রহ এবং সেখানে ভূতাত্ত্বিক বিবর্তনের কোনও চিহ্ন পাওয়া যায় না। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন।
কক্ষপথ
গ্যালাটিয়ার কক্ষপথটি নেপচুনের সমলয় কক্ষপথের ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে গ্যালাটিয়ার সঙ্গে নেপচুনের সংঘর্ষ লাগবে এবং গ্যালাটিয়া চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে।
গ্যালাটিয়াকে কক্ষপথের বহির্ভাগে অবস্থিত অ্যাডামস বলয়ের একটি রাখালিয়া উপগ্রহ বলে প্রতীয়মান হয়। গ্যালাটির সঙ্গে অনুনাদের অনুপাত ৪২:৪৩ থেকেও এই বলয়ের মধ্যে আবদ্ধ স্বতন্ত্র ধনুকাকৃতি বলয়টির সম্ভাব্য গঠনকৌশল বলেই ধরে নেওয়া হয়। বলয়ের মধ্যে গ্যালাটিয়া যে ব্যাসার্ধ-সংক্রান্ত বিঘ্ন সৃষ্টি করেছে তার থেকে উপগ্রহটির ভর অনুমান করা হয়।
বিয়া রিচার্ডস
বিয়া রিচার্ডস নামে পরিচিত বেউলা এলিজাবেথ রিচার্ডসন (১২ জুলাই ১৯২০ - ১৪ সেপ্টেম্বর ২০০০) একজন মার্কিন অভিনেত্রী ছিলেন। তিনি মঞ্চ, চলচ্চিত্র ও টেলিভিশনে অভিনয় করেছেন। পাশাপাশি তিনি একজন কবি, নাট্যকার ও লেখক ছিলেন।
রিচার্ডস ১৯৬৮ সালের গেজ হুজ কামিং টু ডিনার' চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি ১৯৬৫ সালের দি অ্যামেন কর্নার মঞ্চনাটকে অভিনয় করে একটি টনি পুরস্কারের মনোনয়ন লাভ করেন। এছাড়া তিনি ১৯৮৮ সালের ফ্র্যাঙ্ক্‌স প্লেস টেলিভিশন ধারাবাহিকে ও ২০০০ সালে দ্য প্র্যাকটিস টেলিভিশন ধারাবাহিকে অভিনয় করে সেরা অতিথি অভিনেত্রী বিভাগে দুটি প্রাইমটাইম এমি পুরস্কার অর্জন করেন।
কর্মজীবন
তিনি একাধিক টেলিভিশন অনুষ্ঠান ও নাটকে অতিথি চরিত্রে অভিনয় করেছেন, তন্মধ্যে রয়েছে বিউটি অ্যান্ড দ্য বিস্ট, দ্য বিল কজবি শো, স্যানফোর্ড অ্যান্ড সন, বেনসন, ডিজাইনিং উইমেন, দ্য প্র্যাকটিস, দ্য বিগ ভ্যালি, ইআর। তিনি ১৯৮৮ সালের ফ্র্যাঙ্ক্‌স প্লেস টেলিভিশন ধারাবাহিকে ও ২০০০ সালে দ্য প্র্যাকটিস টেলিভিশন ধারাবাহিকে অভিনয় করে সেরা অতিথি অভিনেত্রী বিভাগে দুটি প্রাইমটাইম এমি পুরস্কার অর্জন করেন।
মৃত্যু
রিচার্ডস এম্ফিসেমায় ভুগে এমি পুরস্কার বিজয়ের মাত্র চারদিন পরে ২০০০ সালের ১৪ই সেপ্টেম্বর ৮০ বছর বয়সে মিসিসিপির ভিকসবার্গে মৃত্যুবরণ করেন।
ঊষা কিরণ
ঊষা কিরণ ऊषा किरण; ২২ এপ্রিল ১৯২৯ - ৯ মার্চ ২০০০) ছিলেন একজন ভারতীয় চলচ্চিত্র অভিনেত্রী। চার দশকের চলচ্চিত্র জীবনে তিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল দাগ (১৯৫২), পতিতা (১৯৫৩), বাদবাঁ (১৯৫৪), বাবর্চি (১৯৭২), চুপকে চুপকে (১৯৭৫), ও মিলি (১৯৭৫)। বাদবাঁ চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। তিনি ১৯৯৬ থেকে ১৯৯৭ সালে মুম্বইয়ের শেরিফ ছিলেন। অভিনেত্রী তানবী আজমী তার কন্যা।
কর্মজীবন
ঊষা এম.জি. রাংনেকরের মারাঠি মঞ্চনাটক আশির্বাদ দিয়ে তার অভিনয় জীবন শুরু করেন। তিনি উদয় শঙ্করের নৃত্য-নাট্যধর্মী চলচ্চিত্র কল্পনা (১৯৪৮)-এ ছোট একটি চরিত্রে অভিনয়ের মধ্য দিয়ে হিন্দি চলচ্চিত্র শিল্পে আগমন করেন। ১৯৫০-এর দশকে তিনি দাগ (১৯৫২), পতিতা (১৯৫৩), বাদবাঁ (১৯৫৪), অউলাদ (১৯৫৪) ও মুসাফির (১৯৫৭)-এর মত কয়েকটি জনপ্রিয় চলচ্চিত্রে অভিনয় করেন। বাদবাঁ ছবিতে তার কাজের জন্য তিনি ফিল্মফেয়ার পুরস্কারের অংশ হিসেবে প্রথমবারের মত প্রদত্ত শ্রেষ্ঠ পার্শ্ব অভিনেত্রী বিভাগে পুরস্কৃত হন। এছাড়া এই দশকে তিনি মারাঠি চলচ্চিত্র চলচ্চিত্রে গুরুত্বপূর্ণ চরিত্রে অভিনয় করেন। ১৯৬০-এর দশকে তিনি নজরানা (১৯৬১) ও কাবুলিওয়ালা (১৯৬১) চলচ্চিত্রে অভিনয় করেন। এই সময়ে অন্তঃসত্ত্বা হলে তিনি অভিনয় থেকে বিরতি নেন এবং সন্তান লালন পালনে মনযোগী হন। প্রায় এক দশক পর তিনি হৃষিকেশ মুখোপাধ্যায়ের বাবর্চি (১৯৭২) চলচ্চিত্রে কাজ করেন এবং পরবর্তী কালে চুপকে চুপকে (১৯৭৫), ও মিলি (১৯৭৫) চলচ্চিত্রে অভিনয় করেন।
তার অভিনীত উল্লেখযোগ্য মারাঠি চলচ্চিত্রসমূহ হল জাসাচ তাসে, পোস্টাটলি মুলগি, দূর বাকর, স্ত্রী জন্ম হি তুজি কাহানী, কন্যাদান (যার জন্য তিনি শ্রেষ্ঠ অভিনেত্রী বিভাগে মহারাষ্ট্র সরকার পুরস্কার লাভ করেন), গরিব গারচি লেক ও কাঞ্চনজঙ্গা।
ব্যক্তিগত জীবন
ঊষা ডাক্তার মনোহর খেরের সাথে বিবাহ বন্ধনে আবদ্ধ হয়েছিলেন। খের মুম্বইয়ের এলটিএমএমজি হাসপাতালের ডিন ছিলেন। তাদের দুই সন্তান হলেন তানবী আজমী ও অদ্বৈত খের। তানবী একজন টেলিভিশন ও চলচ্চিত্র অভিনেত্রী, যিনি অভিনেত্রী শাবানা আজমীর ভাই চিত্রগ্রাহক বাবা আজমীর সাথে বিবাহ বন্ধনে আবদ্ধ হয়েছেন। অন্যদিকে অদ্বৈত একজন সাবেক মডেল, যিনি বর্তমানে নাশিকে বসবাস করছেন। তার স্ত্রী উত্তরা মহাত্রে খের ১৯৮২ সালের ফেমিনা মিস ইন্ডিয়া খেতাবধারী। তাদের দুই কন্যা সংস্ক্রুতি খের ও অভিনেত্রী সৈয়ামি খের।
স্বাদ
স্বাদ হল মুখগহ্বরে স্থাপিত কোনও পদার্থের (মূলত খাদ্যের) সেই উপলব্ধ ধর্ম, যা দ্বারা পদার্থটিকে অম্ল (টক), মিষ্টি, লবণাক্ত (নোনতা), তিক্ত (তিতা বা তেতো), ইত্যাদি বিশেষণে চরিত্রায়িত করা যায়। যে ক্ষমতাবলে স্বাদ অনুভূত বা উপলব্ধ হয়, তাকে স্বাদেন্দ্রিয় বা স্বাদ উপলব্ধির ক্ষমতা বলে। যে অঙ্গটি স্বাদ গ্রহণের সাথে জড়িত, তাকে স্বাদগ্রাহক অঙ্গ বা রাসনাঙ্গ (Taste organ) বলে; মানুষের ক্ষেত্রে জিহ্বা প্রধান স্বাদগ্রাহক অঙ্গ। যে জটিল প্রক্রিয়ায় মুখগহ্বর থেকে স্বাদের স্নায়বিক সংকেতগুলি মস্তিষ্কে গিয়ে স্বাদের উপলব্ধি হয়, তাকে আস্বাদন (Gustation) বা স্বাদ প্রত্যক্ষণ (Taste perception) বলে। যখন কোনও পদার্থ মুখগহ্বরে, মূলত জিহ্বার উপরিতলে অবস্থিত স্বাদকোরকগুলির স্বাদগ্রাহক কোষগুলির সাথে রাসায়নিক বিক্রিয়া করে, তখন সেগুলি উদ্দীপ্ত হয়ে মস্তিষ্কে বা মনে স্বাদ উপলব্ধির ঘটনাটি সংঘটিত হয়। স্বাদ কোনও খাদ্য বা পদার্থের স্বাদ ও গন্ধের মিশ্র অনুভূতির তথা স্বাদগন্ধের (flavour) একটি অংশ হিসেবে অনুভূত হয়। স্বাদ সংবেদন, ঘ্রাণ সংবেদন ও ত্রিজ স্নায়ুর উদ্দীপন (যে স্নায়ুটি খাদ্যের বুনট, ব্যথা-উদ্রেককারী ক্ষমতা ও তাপমাত্রা সম্পর্কিত উপাত্ত বহন করে), এই তিনটি মিলে খাদ্য ও অন্যান্য পদার্থের সামগ্রিক স্বাদগন্ধ নির্ধারিত হয়। মানুষের জিহ্বা, উপজিহ্বা (আলজিহ্বা) ও অন্যান্য অংশেও স্বাদকোরক ও অন্যান্য ধরনের স্বাদ সংবেদী কোষ থাকে। মস্তিষ্কের বহিঃস্তরে অবস্থিত স্বাদসংক্রান্ত কেন্দ্রে (gustatory cortex) স্বাদের প্রত্যক্ষণ বা উপলব্ধি সম্পাদিত হয়।
স্বাদেন্দ্রিয় বা স্বাদসংক্রান্ত তন্ত্রটি অসংখ্য স্বাদগ্রাহক কোষ (taste receptor cell) নিয়ে গঠিত, যেগুলি স্বাদকোরক (taste bud) নামক কাঠামোর ভেতরে অবস্থান করে। মানুষের জিহ্বাতে ২ হাজার থেকে ৫ হাজার স্বাদকোরক থাকে, যা সমস্ত স্বাদকোরকের তিন-চতুর্থাংশ। এছাড়া মুখগহ্বরের তালু, পার্শ্ব ও পশ্চাৎ অংশে এবং গলার ভেতরে স্বরযন্ত্র, গলবিল ও অন্ননালীর উপরের প্রান্তেও কিছু (প্রায় এক-চতুর্থাংশ) স্বাদকোরক থাকে। জিহ্বার স্বাদকোরকগুলি আবার জিহ্বাপিড়কা (lingual papillae) নামক কাঠামোর ভেতরে অবস্থান করে; জিহ্বাপিড়কাগুলি খালি চোখে দৃশ্যমান ও জিহ্বাকে আচ্ছাদনকারী বহুসংখ্যক ক্ষুদ্র বৃন্তসদৃশ কাঠামো। চার ধরনের জিহ্বাপিড়কা আছে, এগুলি হল জিহ্বার সমুখ দুই-তৃতীয়াংশে অবস্থিত ২ শত থেকে ৩ শত ছত্রাকাকার পিড়কা (fungiform papillae), জিহ্বার পশ্চাৎভাগে দুই পাশে ২০টি ভাঁজবিশিষ্ট ২টি পর্ণাকার পিড়কা (foliate papillae) এবং জিহ্বার পশ্চাৎভাগে মাঝামাঝি ৯টি বলয়িত পিড়কা (circumvallate papillae)। ছত্রাকার পিড়কাগুলির প্রতিটির অগ্রপৃষ্ঠে ৩ থেকে ৫টি করে স্বাদকোরক থাকে। প্রতিটি পর্ণাকার পিড়কাতে ৬০০টি স্বাদকোরক থাকে। অন্যদিকে প্রতিটি বলয়িত পিড়কাতে ২৫০টি স্বাদকোরক থাকে। ছত্রাকাকার, পর্ণাকার ও বলয়িত পিড়কাগুলিতে সব মিলিয়ে যথাক্রমে ২৫%, ২৫% ও ৫০% স্বাদকোরক থাকে। উপরের তিন ধরনের পিড়কা ছাড়াও জিহ্বার উপরে অসংখ্য সূত্রাকৃতি পিড়কা (filiform papillae) আছে, কিন্তু এগুলিতে কোনও স্বাদকোরক থাকে না। প্রতিটি স্বাদকোরক প্রায় ৫০ মিলিমিটার প্রশস্ত এবং প্রতিটিতে ৩০ থেকে ১০০টি স্বাদগ্রাহক কোষ ও কিছু ভিত্তিকোষ থাকে।
মুখগহ্বরের স্বাদগ্রাহক কোষগুলি পাঁচ ধরনের স্বাদের প্রতি সাড়া দেয়। এগুলি হল মিষ্টতা, অম্লতা, লবণাক্ততা, তিক্ততা ও মাংসলতা (জাপানি ভাষায় "উমামি")। বৈজ্ঞানিক পরীক্ষণে প্রমাণিত হয়েছে এই পাঁচ ধরনের স্বাদের অস্তিত্ব আছে এবং এগুলি একে অপরের থেকে স্বতন্ত্র। খাদ্য বা পদার্থের স্বাদ-উদ্দীপক (tastant) অণু বা আয়ন স্বাদকোরকের উন্মুক্ত রন্ধ্রের মাধ্যমে এর ভেতরে প্রবেশ করে স্বাদগ্রাহক কোষগুলির সাথে রাসায়নিক ক্রিয়ার লিপ্ত হয়ে ভিন্ন ভিন্ন স্বাদের স্বতন্ত্র সংকেত উৎপাদন করে। যখন এই স্বাদ-উদ্দীপক অণু গুলি স্বাদকোরকগুলির জি প্রোটিন-যুগ্মায়িত গ্রাহকগুলির সাথে সংযুক্ত হয়, তখন মিষ্টতা, মাংসলতা ও তিক্ততা - এই তিনটি স্বাদবাহী সংকেত উৎপন্ন হয়। অন্যদিকে যখন কোনও ক্ষার ধাতুর আয়ন (ধনায়ন বা ক্যাটায়ন) এবং হাইড্রোজেন আয়ন স্বাদকোরকের মধ্যে প্রবেশ করে, তখন যথাক্রমে লবণাক্ততা ও অম্লতাবাহক (টক স্বাদ) সংকেত উৎপন্ন হয়।
স্বাদের মৌলিক প্রকারগুলি আংশিকভাবে মুখে খাদ্যের সংবেদন ও স্বাদগন্ধের জন্য দায়ী। অন্যান্য নিয়ামকগুলির মধ্যে আছে গন্ধ, যা কিনা নাকের গন্ধসংক্রান্ত উপঝিল্লি (olfactory epithelium) দ্বারা গৃহীত হয়; বুনট, যা বিভিন্ন প্রকারের যান্ত্রিক গ্রাহক (mechanoreceptor), পেশী স্নায়ু, ইত্যাদি দ্বারা গৃহীত হয়; তাপমাত্রা, যা তাপগ্রাহকগুলি (thermoreceptor) দ্বারা গৃহীত হয়; "শীতলতা" (coolness), যেমন মেন্থলের শীতল অনুভূতি ও "ঝাল" বা "কড়া" অনুভূতি (hotness বা pungency), যেমন মরিচের ঝাল অনুভূতি, কিংবা অঙ্গারায়িত (কার্বন ডাই-অক্সাইড বুদবুদবিশিষ্ট) পানীয় পানের সময় সৃষ্ট "শিরশির" অনুভূতি মুখগহ্বরের শ্লৈষ্মিক ঝিল্লির পৃষ্ঠে সংঘটিত এক ধরনের রাসায়নিক সংবেদনের (chemesthesis) মাধ্যমে সংঘটিত হয়। সুতরাং ঝাল বৈজ্ঞানিকভাবে স্বীকৃত কোনও মৌলিক স্বাদ নয়, কেননা ঝালের উপলব্ধি জিহ্বার স্বাদকোরকগুলি থেকে আসে না। বরং এক্ষেত্রে খাদ্যের কিছু অণু (যেমন মরিচের ক্যাপসেসিন অণু) মুখের শ্লৈষ্মিক ঝিল্লির ত্রিজস্নায়ুকে উদ্দীপ্ত করে ও সেই স্নায়বিক উদ্দীপনা মুখমণ্ডলীয় স্নায়ু, জিহ্বাগলবিলীয় স্নায়ু ও ভবঘুরে স্নায়ু (ভেগাস স্নায়ু) দ্বারা বাহিত হয়ে মস্তিষ্কে পৌঁছায় ও "ঝাল" হিসেবে উপলব্ধ হয়।
স্বাদতন্ত্রটি একই সাথে ক্ষতিকর ও উপকারী পদার্থের প্রতি সংবেদনশীল, তাই সব মৌলিক স্বাদ-প্রকারগুলিকে হয় অনীহামূলক কিংবা রুচিবর্ধক হিসেবে শ্রেণীবদ্ধ করা হয়, যা মানবদেহের উপরে এগুলির প্রভাবের উপর নির্ভর করে। মিষ্টতা শক্তিসমৃদ্ধ খাদ্য শনাক্ত করতে সাহায্য করে, অন্যদিকে তিক্ততা বা তিতা স্বাদ বিষের সতর্কসংকেত হিসেবে কাজ করে।
বৃদ্ধ বয়সে জিহ্বাপিড়কাগুলি হ্রাস পেতে শুরু করলে ও লালারসের পরিমাণ কমতে শুরু করলে স্বাদের উপলব্ধি ধীরে ধীরে ফিকে হতে শুরু করে। স্বাদ উপলব্ধিতে বিকারও ঘটতে পারে, যাকে স্বাদবিকার (dysgeusia) বলে। সমস্ত স্তন্যপায়ী প্রাণী একই ধরনের মৌলিক স্বাদ গ্রহণের অধিকারী হয় না। কিছু কিছু তীক্ষ্ণদন্তী প্রাণী শ্বেতসারের স্বাদ উপলব্ধি করতে, কিন্তু মানুষেরা তা পারে না। বিড়ালরা মিষ্টতা উপলব্ধি করতে পারে না। বেশ কিছু মাংসাশী প্রাণী যেমন হায়েনা, শুশুক বা ডলফিন ও সমুদ্রসিংহের পাঁচটি মৌলিক স্বাদের মধ্যেই চারটির জন্যই স্বাদগ্রহণ ক্ষমতা বিলুপ্ত হয়ে গেছে; তারা কেবল লবণাক্ততা শনাক্ত করতে পারে।
ইতিহাস
পশ্চিমা বিশ্বে এরিস্টটলই প্রথম দাবি করেন যে সকল স্বাদই দুইটি মৌলিক স্বাদ মিষ্ট ও তিক্ত দিয়ে তৈরি।
প্রাচীন ভারতীয় আয়ুর্বেদিক চিকিৎসা শাস্ত্র মতে স্বাদ হলো ৬টি: অম্ল, মধুর, তিক্ত, লবণ, কষায় এবং কটু।
মৌলিক স্বাদ
বিংশ শতাব্দীর শুরুর দিকে শরীর এবং মনো বৈজ্ঞানিকরা চারটি মৌলিক স্বাদ বিশ্বাস করতেন: মিষ্ট, টক, নোনতা এবং তিতা। তখনও পঞ্চম স্বাদ হিসেবে উমামি স্বীকৃত হয়নি, কিন্তু বর্তমানে অনেকেই এটিকে পঞ্চম স্বাদ হিসাবে স্বীকার করে।
মিষ্ট
মিষ্টকে সাধারণত একটি তৃপ্তিকর সংবেদন হিসাবে গণ্য করা হয়। এটি চিনি এবং অন্যান্য কয়েকটি পদার্থের উপস্থিতিতে উৎপাদিত হয়। মিষ্টত্ব প্রায়ই অ্যালডিহাইড এবং কিটোন সাথে সংযুক্ত থাকে যা কার্বনাইল গ্রুপ ধারণ করে।
টক
টক একটি স্বাদ যাতে অম্লত্ব অনুভূত হয়। কোন বস্তুর টক স্বাদকে পরিমাপ করা হয় লঘু হাইড্রক্লোরিক এসিডের সাপেক্ষে, অম্ল সূচকে যার অবস্থান ১।
নোনতা
সোডিয়াম আয়নের উপস্থিতি প্রাথমিকভাবে নোনতা স্বাদ উৎপাদিত স্বাদ হয়. ক্ষার ধাতুর অন্যান্য আয়নেও লবণ স্বাদ আছে, কিন্তু সোডিয়াম থেকে তা কম লবণাক্ত।
তিতা
তিক্ততা সবচেয়ে সংবেদনশীল স্বাদ এবং অনেকে এটাকে অনুপভোগ্য, উৎকট অথবা অসহনীয় উপলব্ধি করে। প্রচলিত তিক্ত খাবার এবং পানীয় হলো কফি, কুইনাইন, লেবুজাতীয় ফলের খোসা, চিরতা কাণ্ড, পাট শাক, বিয়ার ইত্যাদি।
উমামি
উমামি একটি ক্ষুধাবর্ধক স্বাদ এবং একে সুগন্ধী বা মাংসবৎ গন্ধযুক্ত স্বাদ হিসাবে উল্লেখ করা হয়। এই স্বাদ পনির এবং সয়া সসে পাওয়া যায়।
বোয়ালখালী
বোয়ালখালী বাংলাদেশের দক্ষিণাঞ্চলের একটি ছোট শহর। এ শহরটি চট্টগ্রাম বিভাগের অন্তর্গত চট্টগ্রাম জেলার উত্তরে অবস্থিত একটি শহর। কর্ণফুলী নদীর পাশে অবস্থিত এ শহরটি বোয়ালখালী উপজেলার প্রধান ও সবচেয়ে বড় শহরাঞ্চল। প্রশাসনিক ভাবে বোয়ালখালী শহর হলো বোয়ালখালী উপজেলার সদর দফতর। চট্টগ্রাম শহর থেকে এ শহরের দূরত্ব ১৫ কি.মি.।
ইতিহাস
ব্রিটিশ শাসনামলে ১৯১০ সালের ২৯ আগস্ট বোয়ালখালী থানা প্রতিষ্ঠিত হয়। ১৯৮৩ সালে এ থানাকে বোয়ালখালী উপজেলায় উত্তীর্ণ করা হলে বোয়ালখালীকে উপজেলার সদর করা হয়। এর আগে এ অঞ্চল পটিয়া মহকুমার অংশ ছিল। পরবর্তীতে ২০১২ সালের অক্টোবরে বোয়ালখালী পৌরসভা গঠিত হলে এ উপজেলা শহর পৌরশহরের মর্যাদা লাভ করে।
মুক্তিযুদ্ধের ঘটনাবলী
১৯৭১ সালে মুক্তিবাহিনীর সঙ্গে পাকবাহিনীর কালুরঘাট, ফকিরনী দীঘির পাড় ও কানুনগো পাড়া প্রভৃতি জায়গায় সম্মুখ সমরে অনেকে হতাহত হয়। ১৩ অক্টোবর কধুরখীল দুর্গাবাড়ি প্রাঙ্গণে পাকবাহিনী গণহত্যা সংঘটিত করে। মুক্তিযুদ্ধের স্মৃতিচিহ্ন হিসেবে ২টি স্মৃতিস্তম্ভ রয়েছে।
ভৌগোলিক উপাত্ত
বোয়ালখালী শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮ মিটার। বোয়ালখালীর পশ্চিমে রয়েছে দেশের বাণিজ্যিক রাজধানী চট্টগ্রাম, পূর্বে করলডেঙ্গা পাহাড়, দক্ষিণে বৃহত্তর পটিয়া, উত্তর পূর্বে রাউজান, রাঙ্গুনিয়া এবং বান্দরবান পার্বত্য অঞ্চল। বোয়ালখালী শহরের পশ্চিম পাশ দিয়ে বয়ে চলেছে কর্ণফুলি নদী। এছাড়া শহরের মধ্য দিয়ে প্রবাহিত হচ্ছে নূর মাঝির খাল, ছন্দরিয়া খাল, চোরাখালী খাল, কাটাখালী, বেইচ্চাখালী খাল, রায়খালী খাল, বুড়ির মার খাল এবং মর্দনা খাল।
প্রশাসন
এ শহরটি বোয়ালখালী পৌরসভা দ্বারা পরিচালিত হয় যা ৯টি ওয়ার্ড এ বিভক্ত। বোয়ালখালী শহরের পুরোটাই বোয়ালখালী পৌরসভা এলাকার অন্তর্ভুক্ত হয়েছে যার ফলে বোয়ালখালী শহরের আয়তন আরো বৃদ্ধি পেয়েছে।
যোগাযোগ ব্যবস্থা
বোয়ালখালী শহরের অবস্থান কর্ণফুলি নদীর পাড়ে। জেলা সড়ক Z1059 (১১.১৪ কিলোমিটার দীর্ঘ) পটিয়া উপজেলা থেকে বোয়ালখালী শহরের উপর দিয়ে কানুনগোপাড়া গিয়ে পৌঁছেছে। বোয়ালখালীসহ দক্ষিণনাঞ্চলের যোগাযোগের অন্যতম মাধ্যম ব্রিটিশ আমলের কর্ণফুলী নদীর উপর নির্মিত রেল সড়ক সেতু। এ সেতু যাতায়াত ব্যবস্থা সহজ করেছে। প্রধান সড়কগুলোর মধ্যে আছে কানুনগোপাড়া-হাওলা ডি.সি সড়ক, শরৎসেন সড়ক, কালুরঘাট-ভান্ডালঝুড়ি সড়ক। এছাড়া নদী পথে যোগাযোগ অন্যতম মাধ্যম হিসাবে ইঞ্জিন চালিত বোট, সাম্পান ও নৌকা উল্লেখযোগ্য। এছাড়া কর্ণফুলি নদী তীরবর্তী হওয়ায় নদী পথে যোগাযোগ ব্যবস্থা রয়েছে। চট্টগ্রাম শহর থেকে বাস, ট্যাক্সি যোগে যাতায়াত করা যায়। কর্ণফুলি নদী পথে বোয়ালখালীতে মালামাল পরিবহন করা যায়।
অর্থনীতি
বোয়ালখালীর পশ্চিম গোমদন্ডীর পূর্ব দিকে গড়ে উঠেছে বিভিন্ন টেক্সটাইল, লবণ কারখানাসহ বৃহৎ শিল্প কারখানা। কর্ণফুলী নদীর তীর ঘেষে পেপার মিলস, ডক ইয়ার্ড, সল্ট ইন্ডাস্ট্রিজ, টেক্সটাইল মিলসসহ বিভিন্ন প্রকার ক্ষুদ্র থেকে ভারী শিল্পকারখানা গড়ে উঠেছে।
বাংলাদেশ রেলওয়ে ক্লাস ২৮০০
বাংলাদেশ রেলওয়ে ক্লাস ২৮০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ১০টি লোকো ১৯৯৬ সালে বাংলাদেশ রেলওয়ের বহরে যুক্ত হয়।
সূচনাকাল থেকে এই শ্রেণীর লোকো যাত্রীবাহী ট্রেনে ব্যবহৃত হয়। এদেরকে লোকাল/কমিউটার/মেইল/এক্সপ্রেস ট্রেনে ব্যবহার করা হয়। মালবাহী ট্রেনে এদেরকে ব্যবহার করা হয় না।
প্রস্তুতকারক বিবরণ
২৮০০ শ্রেণীর লোকো ভারতের ডিজেল লোকোমোটিভ ওয়ার্কস (ডিএলডব্লিউ) উৎপাদন করে। এদের মডেল ডিএল-৫৩৫/আরএসডি-৩০।
যান্ত্রিক বিবরণ
১৯৯৬ সালে ভারতের ওয়াইডিএম-৪ শ্রেণীর ১০টি লোকোকে হুড ইউনিট থেকে ডুয়েল ক্যাবে রুপান্তর করে ২৮০০ সিরিজ হিসেবে বাংলাদেশে রপ্তানি করা হয়।
এই লোকোগুলোতে অ্যালকো ২৫১বি-৬ প্রাইম মুভার ব্যবহার করা হয়েছে। এদের ক্ষমতা ১,৪০০ অশ্বশক্তি এবং এরা সর্বোচ্চ ৯৬ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও।
এদেরকে বাংলাদেশের অন্যতম ব্যর্থ লোকো শ্রেণী বলা হয়ে থাকে। ২০২০ সাল পর্যন্ত (২৪ বছর পর), ৫টি লোকো এখনও সচল রয়েছে। বাংলাদেশের ২৩০০, ২৪০০ ও ২৫০০ শ্রেণীর লোকোগুলোর সাথে এদের মিল রয়েছে। এই মডেলের লোকোমোটিভ বাংলাদেশ ছাড়াও ভারতীয় রেলওয়েতে ওয়াইডিএম-৪ শ্রেণী হিসেবে রয়েছে।
শ্রেণীকরণ ও সংখ্যাকরণ
এই লোকোগুলোর সংখ্যা-সিরিজ/শ্রেণী হচ্ছে ২৮০০, এবং এদেরকে ২৮০১ থেকে ২৮১০ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইডি-১৪”। এখানে, এম = মিটার-গেজ, ই = ডিজেল-ইলেক্ট্রিক, ডি = ডিএলডব্লিউ এবং ১৪ = ১৪ × ১০০ = ১,৪০০ অশ্বশক্তি।
রক্ষণাবেক্ষণ
এদের মূল রক্ষণাবেক্ষণ দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) হয়। এছাড়া এদেরকে ঢাকা ডিজেল শপে রক্ষণাবেক্ষণ করা হয়।
ফ্রান্সিস ফোর্ড
ফ্রান্সিস গিলবার্টসন জাস্টিস ফোর্ড (Francis Ford; জন্ম: ১৪ ডিসেম্বর, ১৮৬৬ - মৃত্যু: ৭ ফেব্রুয়ারি, ১৯৪০) লন্ডনের প্যাডিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৪ থেকে ১৮৯৫ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স, কেমব্রিজ ও এমসিসি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন ‘স্টর্ক’ ডাকনামে পরিচিত ফ্রান্সিস ফোর্ড।
শৈশবকাল
রেপ্টন স্কুল ও কেমব্রিজের কিংস কলেজে ফ্রান্সিস ফোর্ড অধ্যয়ন করেছিলেন। সাত ভাইয়ের মধ্যে সর্বকনিষ্ঠ ছিলেন। তারা প্রত্যেককেই রেপ্টনের সেরা ক্রিকেটার হিসেবে পরিচিত ছিলেন। চার বছর রেপ্টন একাদশে খেলেন। তন্মধ্যে শেষ দুই মৌসুমে অধিনায়কের দায়িত্বে ছিলেন। তৃতীয় ভাই হিসেবে কেমব্রিজের পক্ষে খেলেন। ফ্রেশম্যান হিসেবে ব্লুধারী হন। নিজস্ব প্রথম বছরে অক্সফোর্ড জয় পায়। পরের খেলাটি ড্রয়ে পরিণত হয়। পরবর্তী দুই খেলায় দারুণ জয়ের সন্ধান পায় তার দল। অধিনায়কের দায়িত্বে থাকা অবস্থায় ইনিংস ও ১০৫ রানে জয় করার পর সাত উইকেটে কেমব্রিজ দল বিজয়ী হয়। এরফলে ষষ্ঠবারের মতো ধারাবাহিকভাবে নয় খেলার জয়ে অগ্রসর হয় দলটি।
ছয় ফুট আড়াই ইঞ্চি উচ্চতার অধিকারী ফ্রান্সিস ফোর্ড তার উচ্চতাকে কাজে লাগিয়ে বামহাতে দূর্দান্ত স্ট্রোক খেলতেন। দর্শনীয় ভঙ্গীমায় অনেকগুলো সুন্দর নিশানার বলকে হাফ ভলিতে রূপান্তর করেছেন। বোলার শর্ট পিচের বল করলে সেগুলোকে তিনি পিচের উভয় দিকে দূর্দান্ত গতিতে খেলতেন। ১৮৯০ সাল বাদে স্বর্ণালী সময়েও বিশ্ববিদ্যালয়ের খেলায় নিজেকে মেলে ধরতে ব্যর্থ হন। বৃষ্টিবিঘ্নিত খেলায় তিনি সর্বোচ্চ অপরাজিত ৩২ রান খেলে দলকে জয় এনে দেন।
১৮৮৬ থেকে ১৮৯৯ সময়কালে মিডলসেক্স, কেমব্রিজ ও মেরিলেবোন ক্রিকেট ক্লাবের পক্ষে প্রথম-শ্রেণীর ক্রিকেটে অংশগ্রহণ করেছেন। কার্যকরী বামহাতি ব্যাটসম্যান ও ধীরগতিসম্পন্ন বামহাতি অর্থোডক্স বোলার ছিলেন ফ্রান্সিস ফোর্ড।
প্রথম-শ্রেণীর ক্রিকেট
১৮৮৬ সাল থেকে ১৯০৮ সাল পর্যন্ত ফ্রান্সিস ফোর্ডের প্রথম-শ্রেণীর খেলোয়াড়ী জীবন চলমান ছিল। ১৮৯০ সালে হোভে সাসেক্সের বিপক্ষে দূর্দান্ত ও ব্যক্তিগত সর্বোচ্চ ১৯১ রান তুলেন। কেমব্রিজের অধিনায়ক গ্রিগর ম্যাকগ্রিগরের ১৩১, সি. পি. ফোলি’র ১১৭ রানের কল্যাণে কেমব্রিজ দল দ্বিতীয় ইনিংসে ৭০৩/৯ তুলে। এ সংগ্রহটি তৎকালীন ইংরেজ প্রথম-শ্রেণীর ক্রিকেটে সর্বোচ্চ দলগত রানের রেকর্ড ছিল। তার স্মরণে উইজডেনে উল্লেখ করা হয় যে, তার ড্রাইভগুলো দর্শনীয় ছিল ও বোলারদের মাথার উপর দিয়ে যায়। কাটের মারগুলো সময় উপযোগী ছিল। তার এ ধরনের মারকুটে ঢংয়ের খেলায় বোলারেরা খেঁই হারিয়ে ফেলেন। লর্ডসে ল্যাঙ্কাশায়ারের আর্থার মোল্ড, সারের টম রিচার্ডসন ও বিল লকউডের ন্যায় সেরা বোলারদেরকে তুনোধুনো করে রান সংগ্রহ করায় দর্শকেরা বেশ আনন্দে মেতে উঠে। ১৮৯৩ সালে এ. ই. স্টডার্টের পর মিডলসেক্সের ব্যাটিং গড়ে দ্বিতীয় স্থানে অবস্থান করেন।
১৮৯৭ সালে প্রথম-শ্রেণীর ব্যাটিং গড়ে শীর্ষে ছিলেন। ৫৩ গড়ে ৮০৫ রান তুলেন। লর্ডসে জেন্টলম্যানের সদস্যরূপে প্লেয়ার্সের বিপক্ষে সুন্দর ক্রীড়াশৈলী প্রদর্শন করেন। উভয় ইনিংসে ৫০ ও ৭৯ রানে অপরাজিত ছিলেন। দ্বিতীয় খেলায়ও ভালো খেলেন। কেবলমাত্র ডব্লিউ. জি. গ্রেস ও জি. এল. জেসপ তার তুলনায় ভালো খেলা উপহার দিয়েছিলেন। বৃষ্টিবিঘ্নিত পরিবেশে অনুষ্ঠিত খেলায় ১৮৯৮ সালে হেডিংলিতে ইয়র্কশায়ারের বিপক্ষে মিডলসেক্সের জয়ে ভূমিকা রাখেন। জর্জ হার্স্ট, উইলফ্রেড রোডস ও এফ. এস. জ্যাকসন সমৃদ্ধ দলের বিপক্ষে শেষ ইনিংসে ৬০ রানের জয়ের লক্ষ্যমাত্রায় অগ্রসর হয়ে ২৬ রানের মাথায় চার নম্বরে ব্যাটিংয়ে নামেন। ২৯ রান করে বাউন্ডারি হাঁকিয়ে জয় আনেন।
আন্তর্জাতিক ক্রিকেট
১৮৯৪-৯৫ মৌসুমের শীতকালে অ্যান্ড্রু স্টডার্টের অধিনায়কত্বে ইংল্যান্ড দলের সদস্যরূপে অস্ট্রেলিয়া গমন করেন। সেখানে তিনি পাঁচটি টেস্টে খেলেছিলেন। গিলবার্ট জেসপ তার সম্পর্কে মন্তব্য করেছিলেন যে, ফ্রান্সিস ফোর্ড তার দেখা সেরা বামহাতি ব্যাটসম্যান ছিলেন। সিডনি টেস্টে ১০ রানে জয় পায় তার দল। অস্ট্রেলিয়ার ৫৮৬ রানের বিপরীতে ইংল্যান্ড দল ফলো-অনের কবলে পড়ে। আলবার্ট ওয়ার্ড ও জে. টি. ব্রাউনের দূর্দান্ত ব্যাটিং ও তার ৪৮ রান দলকে ১৭৭ রানে এগিয়ে নিতে সহায়তা করে। এরপর ববি পিল ও জনি ব্রিগসের বোলিংয়ে অসম্ভব অর্জন করে তার দল।
অবসর
১৮৯৯ সাল শেষে দূর্বল স্বাস্থ্যের কারণে কাউন্টি ক্রিকেট ছেড়ে দিতে বাধ্য হন। সমগ্র খেলোয়াড়ী জীবনে ২৭.২১ গড়ে ৭,২৯৩ রান তুলেন। ভালোমানের ধীরগতিসম্পন্ন বামহাতি বোলার ছিলেন। নিখুঁত নিশানা বরাবর বোলিং করে প্রায়শই সমস্যার সৃষ্টি করতেন। বিশাল উচ্চতা নিয়ে স্পিন করাতেন। প্রথম-শ্রেণীর ক্রিকেটে ২২ গড়ে ১৯৮ উইকেট পান।
ফুটবল খেলায় গোলরক্ষক হিসেবে খেলতেন। কেমব্রিজ অ্যাসোসিয়েশন একাদশের অধিনায়কত্ব করে ব্লুধারী হন। কিছুসময় করিন্থিয়ান ক্লাবে খেলেছেন। সর্বদাই ক্রিকেটের সাথে নিবিড় সম্পর্ক বজায় রাখতেন। লম্বাটে গড়নের অধিকারী ছিলেন। ফলশ্রুতিতে স্টর্ক ডাকনামে পরিচিতি পান। ক্রিকেট পরিবারের সন্তান ছিলেন। পিতা ডব্লিউ এ, তিন ভাই - এএফজে, এলজিবিজে ও ডব্লিউ জে, ভাইপো নেভিল ফোর্ড, গ্রেট নেফিউ জন বার্কলে ও কাকা জিজে ফোর্ড - সকলেই প্রথম-শ্রেণীর ক্রিকেটে অংশগ্রহণ করেছিলেন। তার কাকা হোরেস এ. ফোর্ডকে সর্বকালের সেরা তীরন্দাজের মর্যাদা দেয়া হয়েছে। জর্জ স্যামুয়েল ফোর্ড সম্পর্কে তার দাদা ছিলেন।
৭ ফেব্রুয়ারি, ১৯৪০ তারিখে ৭৩ বছর বয়সে সাসেক্সের বারওয়াশ এলাকায় ফ্রান্সিস ফোর্ডের দেহাবসান ঘটে।
ফজলুল করিম (দ্ব্যর্থতা নিরসন)
ফজলুল করিম বলতে যাদেরকে বোঝানো হতে পারে;
জুনুব
জুনুব (جنب) হল একটি [ইসলামি পরিভাষায় অর্থ যার হল যৌনসঙ্গম বা বীর্যস্খলনের কারণে ধর্মীয়ভাবে অপবিত্র হওয়া। এমন অবস্থার একজন ব্যক্তিকে ধর্মীয়ভাবে পবিত্র হওয়ার জন্য এবং প্রার্থনা (সালাত) করতে সক্ষম হওয়ার জন্য গোসল করতে হয়। জানাবাত অবস্থায় থাকা কোন ব্যক্তি নামাজ পড়তে পারবে না এবং মসজিদেও প্রবেশ করতে পারবে না (যদিও এ ব্যাপারে ভিন্নমত রয়েছে)।
উইলোমুর পার্ক
উইলোমুর পার্ক হল দক্ষিণ আফ্রিকার বেনোনিতে অবস্থিত একটি ক্রীড়া স্টেডিয়াম যা মূলত ক্রিকেট ম্যাচ আয়োজন করে। ২০০৩ ক্রিকেট বিশ্বকাপ প্রতিযোগিতার সময় এই স্টেডিয়াম ২টি ম্যাচ আয়োজন করেছিল। ২০,০০০ ধারণক্ষমতা বিশিষ্ট এই স্টেডিয়ামটি ১৯২৪ সালে প্রতিষ্ঠিত হয়েছিল ও পূর্বে এর পৃষ্ঠপোষক ছিল পোর্ট এলিজাবেথ শহরের সেন্ট জর্জেস পার্ক। পরে সাহারা কোম্পানি এর পৃষ্ঠপোষক হিসেবে অবতীর্ণ হয়।
আল-নুমান ইবনে মুকাররিন
আন-নুমান ইবনে মুকাররিন ( النعمان بن مقرن  ) (মৃত্যু ডিসেম্বর ৬৪১) ছিলেন ইসলামের নবী মুহাম্মদের সাহাবী । তিনি ছিলেন বনু মুজায়না গোত্রের নেতা। বনু মুযায়না গোত্রের বাসস্থান ছিল ইয়াসরিবের পাশের মক্কাগামী কাফেলার রাস্তা থেকে কিছুটা দূরে।
আবু বকরে খিলাফতের সময়
আন-নুমানের বেশ কয়েকজন ভাই ছিল এবং তারা সকলেই দক্ষ সৈন্য ছিল। আবু বকরের খিলাফতের সময় (৬৩২-৬৩৪ খ্রিষ্টাব্দ) আন-নুমান ও তার পরিবার ধর্মত্যাগী যুদ্ধের অবসান ঘটাতে প্রধান ভূমিকা পালন করেন। তারা ইরাকের যুদ্ধে খালিদ বিন ওয়ালিদের অধীনে লড়াই করেছিল এবং পরে আন-নুমান সাদ ইবনে আবি ওয়াক্কাসের অধীনে লড়াই করেছিল। কাসকরের যুদ্ধের পরে, নুমানকে কাসকর জেলার প্রশাসক নিযুক্ত করা হয়েছিল।
আন-নুমান বেসামরিক নিয়োগে অসন্তুষ্ট ছিলেন এবং খলিফা উমর ইবনে আল-খাত্তাবকে (রাজত্বকাল ৬৩৪-৬৪৪) সক্রিয় যুদ্ধের অনুরোধ জানিয়ে চিঠি লিখেছিলেন। নিহাওয়ান্দে কেন্দ্রীভূত পারস্যদের বিরুদ্ধে অভিযানে, উমর আন-নুমানকে মুসলিম সেনাবাহিনীর কমান্ডার নিযুক্ত করেছিলেন। তিনি ৬৪১ সালের ডিসেম্বরের তৃতীয় সপ্তাহে নিহাওয়ান্দের যুদ্ধের দ্বিতীয় পর্যায়ে নিহত হন।
দেবজ্যোতি মিশ্র
দেবজ্যোতি মিশ্র (৩০ এপ্রিল ১৯৬৩ ) একজন ভারতীয় সঙ্গীত পরিচালক এবং চলচ্চিত্রে নেপথ্য সঙ্গীতের সুরকার, যিনি ২০০৪ খ্রিস্টাব্দে মুক্তিপ্রাপ্ত ঋতুপর্ণ ঘোষ পরিচালিত হিন্দি চলচ্চিত্র রেইনকোট-এ স্বল্প শাস্ত্রীয় শৈলীর সুরসৃষ্টির জন্য, ২০০৮ খ্রিস্টাব্দে মুক্তিপ্রাপ্ত সুমন মুখোপাধ্যায়  পরিচালিত বাংলা চলচ্চিত্র চতুরঙ্গ ছবিতে সঙ্গীত পরিচালনায় জনপ্রিয়তা লাভ করেন। চার দশকের বেশি সময় ধরে সঙ্গীতের জগতে সুরসৃষ্টির সঙ্গে ব্যক্তিগত স্মৃতি ও সঙ্গীতের নানা কাহিনি ও তার বিশ্লেষণ নিয়ে তিনি গ্রন্থ রচনায় মনোনিবেশ করেন।
ঙ্গাগ-দ্বাং-স্ন্যান-গ্রাগ্স
ঙ্গাগ-দ্বাং-স্ন্যান-গ্রাগ্স (১৭৪৬-১৮২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেষট্টিতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ঙ্গাগ-দ্বাং-স্ন্যান-গ্রাগ্স ১৭৪৬ খ্রিষ্টাব্দে তিব্বতের আমদো অঞ্চলে ব্যা-খুং নামক স্থানে জন্মগ্রহণ করেন। দশ বছর বয়সে স্থানীয় বিহারে ভর্তি হয়ে ঙ্গাগ-দ্বাং-দোন-গ্রুব  নামক লামার নিকট দীক্ষালাভ করেন। ১৭৬৩ খ্রিষ্টাব্দে তিনি মধ্য তিব্বত যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। তার খুল্লতাত ঙ্গাগ-দ্বাং-ছোস-গ্রাগ্স নামক আঠান্নতম দ্গা'-ল্দান-খ্রি-পা তাকে শিক্ষার্থীর শপথ ও ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৮১ খ্রিষ্টাব্দে তিনি গ্যুমে তন্ত্র মহাবিদ্যালয়ে ভর্তি হন। ত্শে-ম্ছোগ-গ্লিং  বৌদ্ধবিহারের প্রতিষ্ঠতা য়োংস-দ্জিন-য়ে-শেস-র্গ্যাল-ম্ত্শান, ঙ্গাগ-দ্বাং-ব্লো-ব্জাং , 'ফাগ্স-পা-দ্গে-লেগ্স-র্গ্যাল-ম্ত্শান  নামক চতুর্থ ঝি-বা-ল্হা  প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান পদে, ১৮০১ খ্রিষ্টাব্দে ম্ঙ্গা'-রিস-ম্থো-থিং  বৌদ্ধবিহারের প্রধানের পদে এবং ১৮০৩ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে  মহাবিদ্যালয়ের প্রধানের পদে অধিষ্ঠিত হন। ১৮০৭ খ্রিষ্টাব্দে তিনি দ্গা'-ল্দান বৌদ্ধবিহারের ছেষট্টিতম প্রধানের দায়িত্ব লাভ করেন এবং সাত বছর এই পদে থাকেন। নবম দলাই লামা, দশম দলাই লামা, সপ্তম পাঞ্চেন লামা, ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো  নামক তৃতীয় 'জাম-দ্ব্যাংস-ব্ঝাদ-পা , কুন-দ্গা'-ছোস-'ফাগ্স-থুব-ব্স্তান-ন্যি-মা  নামক সপ্তম কির-তি রিন-পো-ছে , ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান  নামক পঞ্চম র্জে-ব্ত্সুন-দাম-পা হো-থোগ-থু ) তার উল্লেখযোগ্য ছাত্র ছিলেন।
আল-কারাদা অভিযান
আল-কারাদা অভিযান ছিল ইসলামিক ইতিহাসের প্রথম দিকের একটি ঘটনা যা থানিয়ার জুমাদে সংঘটিত হয়েছিল, যা ছিল ইসলামিক ক্যালেন্ডারের ৩ হিজরি সালে, অর্থাৎ ৬২৪ সালের নভেম্বর।
সাফওয়ান ইবনে উমাইয়ার নেতৃত্বে মক্কাবাসীরা, যারা বাণিজ্যের মাধ্যমে জীবিকা নির্ভর করত, গ্রীষ্মে তাদের মৌসুমি বাণিজ্য জন্য সিরিয়ার উদ্দেশ্যে রওনা হয়। মুহাম্মদ কাফেলার পথ সম্পর্কে গোয়েন্দা তথ্য পাওয়ার পর মুহাম্মদ যায়েদ ইবনে হারেসাকে কাফেলার পিছনে যাওয়ার আদেশ দেন এবং তারা সফলভাবে এতে অভিযান চালায় এবং ১,০০,০০০ দিরহাম মূল্যের সম্পদের দখল করে নেয়।
পটভূমি
মক্কার কুরাইশরা মুসলমানদের দ্বারা বাণিজ্যে রুটে বারবার আক্রমণের শিকার হয়ে অর্থনৈতিকভাবে ক্ষতিগ্রস্থ হয়। তাই তারা তাদের কাফেলা বাণিজ্যের জন্য আরও একটি বাণিজ্য পথ সন্ধান করার চেষ্টা করেছিল।
সাফওয়ান ইবনে উমাইয়ার নেতৃত্বে একদল কুরাইশ নির্ভরযোগ্য গাইড ব্যবহার করে মদিনার অনেক পূর্ব দিকে একটি কাফেলা পাঠানোর ঝুঁকি নিয়েছিল। তবে মুহাম্মদ এই পরিকল্পনার খবর পেয়ে জায়েদ ইবনে হারেসাকে ১০০ জন লোকের সাথে প্রেরণ করলেন।
অভিযান
অ্যালকোহলের প্রভাবে থাকা অবস্থায় বাণিজ্য পথের খবর নুয়াম বিন মাসুদ আল আশজাই এর মাধ্যমে ফাঁস হয়ে যায়। মুসলিম্রা আল-কারদাহ নামক স্থানে কাফেলাকে ধরে ফেলে। জায়েদ ইবনে হারেসা কাফেলাকে অনুসরণ করে হঠাৎ আক্রমণ করেন।
কাফেলা নেতা কোন প্রতিরোধ ছাড়াই পালিয়ে যায়, কাফেলা রূপা ও পণ্য বহন করছিল। জায়েদ লুঠ নিয়ে কুরাশইদের গাইডকে গ্রেপ্তার করে, তারা দুজন বন্দীকেও আটক করে মদিনায় ফিরিয়ে নিয়ে যায়।
মদীনায় ফিরে আসা
ধরা পড়া লুঠের (পণ্য) মূল্য ছিল ১,০০,০০০ দিরহাম। যোদ্ধাদের মধ্যে লুঠ বিতরণ করা হয়, এবং মুহাম্মদ গণিমতের এক পঞ্চমাংশ পেয়ে দরিদ্রদের দেন।
ফুরাত নামক এই অভিযানের গাইড মুসলমানদের বন্দী হয়ে ছিল। পরে তিনি নিজের ইচ্ছায় ইসলাম গ্রহণ করেন এবং ইবনে হিশামের মতে তাকে মুক্ত হতে দেওয়া হয়। সুনানে আবু দাউদ হাদিস সংকলনেও উল্লেখ করা হয়েছে যে ফুরাত নামে একজনকে বন্দী করা হয়েছিল।
জীবনী সাহিত্য
এই ঘটনার উল্লেখ রয়েছে ইবনে হিশামের মুহাম্মদের জীবনী এবং অন্যান্য ঐতিহাসিক উৎসে, যার মধ্যে পারস্যের আইনবিদ, তাবারি এর বইও রয়েছে। আধুনিক দ্বিতীয় স্তরের উৎস, পুরস্কার বিজয়ী বই আর-রাহিক আল-মাখতুমেও এটি উল্লেখ করা হয়েছে। মুসলিম আইনবিদ ইবনে কাইয়িম আল জাওযিয়া তার মুহাম্মদের জীবনী যাদুল মা’আদে এই ঘটনার কথাও উল্লেখ করেছেন।
হাদীস
সহিহ বুখারী হাদিস সংকলনে উল্লেখ করা হয়েছে যে মুহাম্মদ কিছু লোককে সরিয়ায় (সামরিক অভিযানে) নজদে প্রেরণ করেছিলেন। হাদিসে বলা হয়েছে: নবী নজদের দিকে একটি সারিয়া প্রেরণ করেছিলেন এবং আমি এতে ছিলাম এবং লুঠ থেকে আমাদের অংশ ছিল বারোটি উট, এবং আমাদের প্রত্যেককে একটি করে অতিরিক্ত উট দেওয়া হয়েছিল। তখন আমরা তেরোটা উট নিয়ে ফিরে এলাম। , এবং  এতে আরও উল্লেখ করা হয়েছে যে মুহাম্মদ কিছু মুসলমানকে নেজদের সামরিক অভিযানে পাঠিয়েছিলেন। তাবরীর মতে, এই অভিযানে ফুরাত নামে একজনকে আটক করা হয়,   এই ঘটনা উল্লেখ রয়েছে।
তৃতীয় আম্পায়ার
থার্ড আম্পায়ার বা তৃতীয় আম্পায়ার (Third umpire) আন্তর্জাতিক ক্রিকেট খেলা পরিচালনায় নিয়োজিত আম্পায়ারদ্বয়ের অন্যতম সহায়ক শক্তি। তবে, তিনি সরাসরি মাঠে খেলা পরিচালনা না করে স্টেডিয়ামের নির্দিষ্ট কক্ষে অবস্থান করেন। টেলিভিশনের পর্দায় মাঠের বিভিন্ন প্রান্তে স্থাপিত ক্যামেরার পুণঃপুণঃ দৃশ্যমালার সাহায্য নিয়ে থাকেন। আম্পায়ারদ্বয়ের সিদ্ধান্ত গ্রহণে অক্ষমতাজনিত কারণে কিংবা বিতর্কিত সিদ্ধান্ত নিরসনে প্রধান ভূমিকা রাখেন। তিনি চূড়ান্ত ও সঠিক সিদ্ধান্ত প্রদান করে খেলাকে গতিশীল রাখেন। সেজন্যে তিনি টিভি আম্পায়ার নামেও পরিচিত। তিনি মাঠে অবস্থানকারী আম্পায়ারদ্বয়কে সর্বাত্মকভাবে সহায়তা করেন। রেডিও লিঙ্কের সাহায্যে তিনি তার দৃষ্টিভঙ্গী আম্পায়ারের কাছে প্রকাশ করেন, মাঠে স্থাপিত আম্পায়ার লাইটের মাধ্যমে লাল অথবা সবুজ রঙের বাতিতে প্রয়োজনীয় সঙ্কেত প্রদান করে থাকেন। আউট, ক্যাচ, রান আউট, স্ট্যাম্পিং কিংবা বাউন্ডারীর ন্যায় সিদ্ধান্তগুলোর প্রাসঙ্গিকতা ও সত্যাসত্য যাচাই করেন।
ইতিহাস
শ্রীলঙ্কার সাবেক টেস্ট ক্রিকেটার মহিন্দ বিজেসিংহে তৃতীয় আম্পায়ারের ধারণার প্রবর্তক হিসেবে পরিচিত হয়ে আছেন। ১৯৯২ সালে ডারবানের কিংসমিডে দক্ষিণ আফ্রিকা বনাম ভারতের মধ্যকার খেলার মাধ্যমে প্রথমবারের মতো তৃতীয় আম্পায়ার ব্যবস্থা প্রচলিত হয়। কার্ল লিবেনবার্গ এবং সিরিল মিচলে ঐ টেস্টে টিভি আম্পায়ারের দায়িত্ব পালন করেছিলেন। টেস্টের দ্বিতীয় দিনে প্রথম ব্যাটসম্যান হিসেবে শচীন তেন্ডুলকর টেলিভিশনে পুণঃপ্রদর্শনের মাধ্যমে রান আউট হয়েছিলেন।
প্রয়োগ
রান আউট কিংবা স্ট্যাম্পিংয়ের ক্ষেত্রে ব্যাটসম্যানকে আউট করার নিয়ম প্রচলিত আছে। কিন্তু ব্যাটসম্যানের পা অথবা ব্যাট যদি পপিং ক্রিজে লেগে থাকে সেক্ষেত্রে সন্দেহ দূর করার স্বার্থে তৃতীয় আম্পায়ারের শরণাপন্ন হতে হয়। অথবা বলের সাহায্য নিয়ে বেল ফেলে দেয়া কিংবা ক্যাচ নেয়ার ক্ষেত্রে বল মাটি স্পর্শ করেছে কি-না সেক্ষেত্রে তৃতীয় আম্পায়ার সহায়তা করেন। যদি ব্যাটসম্যান আউট হন তাহলে তিনি ট্রাফিক বাতির ন্যায় লাল বাতি জ্বালান। আর অপরাজিত থাকলে তিনি সবুজ বাতি প্রজ্জ্বলন করেন। যদি মাঠে ইলেকট্রনিক স্কোরবোর্ড থাকে, তাহলে নট আউট, আউট, ডিসিশন পেন্ডিং ইত্যাদি শব্দ দৃশ্যমান হয়। সচরাচর তৃতীয় আম্পায়ারও সিদ্ধান্ত নিতে ব্যর্থ হলে ব্যাটসম্যানের অনুকূলে ‘বেনিফিট অব ডাউট’ প্রয়োগ করে খেলা চলমান রাখা হয়।
রান আউটের ক্ষেত্রে একই সময়ে প্রান্ত সীমায় পৌঁছানোর প্রাক্কালে কোন ব্যাটসম্যানকে আউট ঘোষণা করা হবে, তা নিয়েও সন্দেহের দোলাবর্তে তৃতীয় আম্পায়ার সহযোগিতা করেন। এ ধরনের ঘটনা ঘটেছিল ২০০৬ সালে নিউজিল্যান্ড বনাম ওয়েস্ট ইন্ডিজের মধ্যকার ৩য় টেস্টে।
বেটি রবিনসন
রবিনসন রিভারডেল, ইলিনুইস এ জন্মগ্রহণ করেন। অলিম্পিক স্বর্ণ জয়ী হিসেবে পরিচিতি পাওয়ার সময়কালে তিনি থ্রোনটন টাউনশিপ হাই স্কুল এর ছাত্রী ছিলেন। ১৯২৮ সালের ৩০ শে মার্চ ১৬ বছর বয়সে তিনি তার প্রথম আনুষ্ঠানিক প্রতিযোগিতায় দৌড়ান। যেখানে একটি ঘরোয়া ইভেন্টে তিনি হেলেন ফিলকেই কে ৬০ ইয়ার্ড এর দৌড়ে হারান। তার পরবর্তী প্রতিযোগিতায় একটি ১০০ মিটার দৌড়ে তিনি একটি বিশ্ব রেকর্ড তৈরি করেন, কিন্তু তখন পরিচিতি না পাওয়ার ফলে এটি জানা যায় নি।
তিনি নর্থ ওয়েস্টার্ন বিশ্ববিদ্যালয় এর কাপ্পা কাপ্পা গামার সদস্য ছিলেন।
১০০ মি. দৌড়ে অক্ষম হওয়ায় রবিনসন ১৯৩৬ অলিম্পিকে যুক্তরাষ্ট্রের "৪ x ১০০ রিলেই দৌড়" এর দলের সাথে অলিম্পিকে অংশ নেয়।  যুক্তরাষ্ট্রের দল জার্মানদের তুলনায় অনেক পিছিয়ে ছিলো কিন্তু জার্মানদের হাত থেকে ব্যাটন পড়ে যাওয়ার ফলে সেটি রবিনসন উঠিয়ে নেয় এবং হেলেন স্টিফেনস কে দেয়। এরই সাথে তিনি তার দ্বিতীয় অলিম্পিক স্বর্ণ জয় করেন।
বার্লিন অলিম্পিক এর পর তিনি অবসর নেন। তারপরও অফিসিয়াল হিসেবে খেলাধুলার সাথে জড়িত ছিলেন৷ ৮৭ বছর বয়সে তিনি ক্যান্সার এবং আলৎসহাইমার রোগে আক্রান্ত হয়ে মারা যান।
মুসলিমদের মাগরেব বিজয়
মুসলিমদের মাগরেব বিজয় (الفَتْحُ الإسْلَامِيُّ لِلمَغْرِبِ  ) ৬৩২ সালে নবী মুহাম্মদের (স.) এর মৃত্যুর পরে এবং উত্তর আফ্রিকার বাইজেন্টাইন-নিয়ন্ত্রিত অঞ্চলগুলিতে দ্রুত মুসলিম বিজয়ের শতাব্দী অব্যাহত রেখেছিল। তিনটি পর্যায়ে, মাগরেবের বিজয় ৬৪৭ সালে শুরু হয় এবং ৭০৯ সালে শেষ হয় যখন বাইজেন্টাইন সাম্রাজ্য তৎকালীন উমাইয়া খিলাফতের কাছে তার শেষ দুর্গ হারায়।
খলিফা উমরের অধীনে ৬৪২ খ্রিস্টাব্দে আরব মুসলিম বাহিনী মেসোপটেমিয়া (৬৩৮), সিরিয়া (৬৪১), মিশর (৬৪২) নিয়ন্ত্রণ করেছিল এবং আর্মেনিয়ায় আক্রমণ করেছিল, পূর্ববর্তী সমস্ত অঞ্চল যুদ্ধরত বাইজেন্টাইন এবং সাসানীয় সাম্রাজ্যের মধ্যে বিভক্ত হয়েছিল এবং তাদের সমাপ্তি ঘটছিল নাহভান্ডের যুদ্ধে পার্সিয়ান সেনাবাহিনীর পরাজয়ের সাথে পারস্য সাম্রাজ্য জয়ের মাধ্যমে। এই স্থানেই মিশরের পশ্চিমে উত্তর আফ্রিকার অঞ্চলগুলিতে আরব সামরিক অভিযান প্রথম শুরু হয়েছিল, বছরের পর বছর ধরে অব্যাহত ছিল এবং ইসলামের প্রচারকে আরও এগিয়ে নিয়েছিল।
৬৪৪ খ্রিস্টাব্দে মদীনায় উমর উসমানের স্থলাভিষিক্ত হন, যার বারো বছরের শাসনকালে আর্মেনিয়া, সাইপ্রাস এবং সমস্ত আধুনিক যুগের ইরান বিস্তৃত রাশিদুন খিলাফতের সাথে যুক্ত হয়; আফগানিস্তান এবং উত্তর আফ্রিকা বড় আক্রমণের লক্ষ্য হতে পারে; এবং মুসলিম সমুদ্র অভিযান রোডস থেকে আইবেরিয়ান উপদ্বীপের দক্ষিণ উপকূল পর্যন্ত বিজয়। বাইজেন্টাইন নৌবাহিনী পূর্ব ভূমধ্যসাগরে পরাজিত হয়।
ইসলামী বিশ্বাসে মাগরেব বিজয়ের ভবিষ্যদ্বাণী
মুসলমানরা বিশ্বাস করে যে নবী মুহাম্মদ এই ঘটনার অনেক বছর আগে মাগরেব বিজয়ের ভবিষ্যদ্বাণী ও প্রচার করেছিলেন, এবং বেশ কয়েকটি হাদিস ছিল, যার মধ্যে ছিল ইমাম মুসাল্লাম ইবনে আল-হাজ্জা হযরত নবীর সম্পর্কে জাবের ইবনে সামরা সম্পর্কে তার সত্য কাহিনীতে বর্ণিত একটি হাদিস রয়েছে। নবী (সাঃ) বলেন: "আরব উপদ্বীপ জয় করা হয়েছে, ঈশ্বর তা উন্মুক্ত করেছেন, তারপর ঈশ্বর তা জয় করবেন, তারপর আপনি দাজ্জাল আক্রমণ করবেন,এবং তারপর রোমানরা তা উন্মুক্ত করবে, এবং তারপর রোমানরা আপনার কাছে উন্মুক্ত হবে । মরোক্কোর ইতিহাসবিদ আবু আব্বাস আহমেদ ইবনে খালেদ নাসিরি মাগরেব বিজয় নিয়ে একটি নিবেদিত ভবিষ্যদ্বাণী রচনা করেছেন যার শিরোনাম "The Survey of the News of the Far Maghreb",", এবং তিনি এই কাহিনী রচনা করেন যে নবী মুহাম্মদ মরোক্কো বিজয়ের ভবিষ্যদ্বাণী করেছিলেন এবং বারবের ইসলামের ভবিষ্যদ্বাণী করেছিলেন। তিনি বলেন যে ওমর খিলাফাতের সময় মিশর বিজয়ের পর ছয়জন বারবার আমর ইবনে আল-আস-এর কাছে মাথা ও দাড়ি মুণ্ডন করে এবং তাকে বলে যে তারা ইসলাম গ্রহণ চায় কারণ তাদের দাদা-দাদী রা সুপারিশ করেছিল, এবং আমর তাদের মদীনার ওমরের কাছে পাঠিয়ে দেয়, এবং যখন তারা আসে তখন তারা তার সাথে কথা বলে। এবং তাদের জিজ্ঞেস করেছে: আপনি কে?" তারা বলল, "আমরা মাজিগের পুত্র", আর ওমর তাঁর বাসিন্দাদের বললেন, "তুমি কি কখনো এগুলো শুনেছ?" কুরাইশের একজন শেখ বলেন: "হে ঈমানদারদের রাজপুত্র, এই বার্বররা বার ইবনে কাইস ইবনে আয়লানের বংশধর, এবং তিনি তার পিতা ও তার ভাইদের উপর ক্ষুব্ধ হয়ে বেরিয়ে আসেন এবং বলেন, "ধার্মিকতা", অর্থাৎ জঙ্গল গ্রহণ করে ওমর তাদের জিজ্ঞাসা করলেন: "আপনার দেশে আপনার চিহ্ন কি?" তারা বলল: "আমরা ঘোড়াগুলোকে সম্মান করি এবং নারীদের অপমান করি,"এবং ওমর তাদের বললেন, "আপনি কি শহরে ঘুষি মারছেন?" তারা বলল, "না, সে বলেছে, "তুমি কি পতাকা য় ঘুষি মারবে যা তুমি চিৎকার করবে?" তারা বলল, "না। ওমর বলেন: "আল্লাহর মতে, আমি তার কিছু রূপকের মধ্যে ঈশ্বরের রসূলের সাথে ছিলাম, তাই আমি সেনাবাহিনীর অভাব দেখে কাঁদতে কাঁদতে আমাকে কাঁদতে কাঁদতে বললাম, "হে ওমর, দুঃখ কোরো না, আল্লাহ মরোক্কোর লোকদের সাথে এই ধর্মকে লালন করবেন যাদের কোন শহর নেই। কোন দুর্গ নেই, কোন বাজার নেই, তাদের পথে পথ দেখানোর কোন চিহ্ন নেই।
আক্রমণ ইতিহাসের উৎস
আমাদের কাছে যে প্রাচীনতম আরব একাউন্টগুলো এসেছে তা হচ্ছে ইবনে আব্দ আল-হাকাম, আল-বালাজুরী এবং খলিফা ইবনে খায়য়াত, যার সবগুলোই নবম শতাব্দীতে লেখা হয়েছিল, প্রথম আগ্রাসনের প্রায় ২০০ বছর পর। এগুলো খুব বিস্তারিত নয়। ইবনে আব্দ আল-হাকাম কর্তৃক মিশর ও উত্তর আফ্রিকা এবং স্পেন বিজয়ের ইতিহাস, রবার্ট ব্রুনশভিগ দেখিয়েছেন যে এটি একটি ইতিহাস নথিভুক্ত করার বদলে মালিকি আইনের বিষয়গুলো তুলে ধরার উদ্দেশ্যে লেখা হয়েছে, এবং এর কিছু ঘটনা সম্ভবত ঐতিহাসিক।
এই দুই সংস্করণের আপেক্ষিক গুণাবলী নিয়ে চলমান বিতর্ক চলছে। আরও তথ্যের জন্য, ব্রুনশভিগ, ইভেস মোদেরন এবং বেনাব্বেস (পূর্ববর্তী সংস্করণের সকল সমর্থক) এবং সিরাজ (পরবর্তী সংস্করণসমর্থন করে) দ্বারা উদ্ধৃত কাজগুলো দেখুন।
প্রথম আক্রমণ
৬৪৭ সালে আবদুল্লাহ ইবনে সা'দ কর্তৃক উত্তর আফ্রিকার প্রথম আগ্রাসন শুরু হয়। মিশরের মেম্পিসে আরো ২০,০০০ আরব তাদের সাথে আরব উপদ্বীপের মদিনা থেকে যোগ দিয়েছিলেন, যেখানে আবদুল্লাহ ইবনে সা'দ তাদের আফ্রিকার বাইজেন্টাইন এক্সারকেটে নিয়ে যায়। সেনাবাহিনী ত্রিপোলিতানিয়া (বর্তমান লিবিয়ায়) দখল করে নেয়। কাউন্ট গ্রেগরি, স্থানীয় বাইজেন্টাইন গভর্নর,
আবদুল্লাহ ইবনে সা'দের নির্দেশে উত্তর আফ্রিকার প্রথম আক্রমণ ৬৪৭ সালে শুরু হয়েছিল। ২০,০০০ আরব আরব উপদ্বীপে মদীনা থেকে আরও ২০,০০০ লোককে মিশরের মেমফিসে যোগ দিয়েছিল যেখানে আবদুল্লাহ ইবনে সা'দ তাদের বাইজেন্টাইন এক্সারচেটে নেতৃত্ব দিয়েছিল আফ্রিকা সেনাবাহিনী ত্রিপলিটানিয়া নিয়েছিল (বর্তমান লিবিয়ায় )। স্থানীয় বাইজেন্টাইন গভর্নর কাউন্ট গ্রেগরি উত্তর আফ্রিকার বাইজেন্টাইন সাম্রাজ্য থেকে তার স্বাধীনতার ঘোষণা দিয়েছিলেন। তিনি তার মিত্রদের একত্র করেছিলেন, আক্রমণকারী ইসলামী আরব বাহিনীর মুখোমুখি হন এবং ২৪০ কিলোমিটার (১৫০ মাইল) শহর সুফেতুলার যুদ্ধে পরাজিত হন (৬৪৭) কার্থেজের দক্ষিণে। গ্রেগরির মৃত্যুর সাথে সাথে তাঁর উত্তরসূরি সম্ভবত গেনাডিয়াস শ্রদ্ধার বিনিময়ে আরব প্রত্যাহারকে সুরক্ষিত করেছিলেন। এই অভিযানটি পনের মাস স্থায়ী হয়েছিল এবং আবদুল্লাহর বাহিনী মিশরে ফিরে এসেছিল ৬৪৮ সালে।
তবে ৬৫৬ সালে গৃহবন্দী অবস্থায় বন্দী অবস্থায় খলিফা উসমানকে হত্যা করার পর পরই আরও সকল মুসলিম বিজয় বিঘ্নিত হয়। তিনি আলী দ্বারা প্রতিস্থাপিত হয়, যাকেও ৬৬১ সালে হত্যা করা হয়। মূলত বংশানুক্রমিক আরব খলিফাদের উমাইয়া খিলাফত দামেস্ক ও খলিফা মুয়াবিয়া প্রতিষ্ঠিত হয়। আরাল সাগর থেকে মিশরের পশ্চিম সীমান্তে সাম্রাজ্যকে মজবুত করতে শুরু করে। তিনি আল-ফুসতাততে মিশরে একজন গভর্নর স্থাপন করেন, যা পরবর্তী দুই শতাব্দী ধরে চলতে থাকবে। এরপর তিনি ৬৬৩ সালে সিসিলি ও আনাতোলিয়া (এশিয়া মাইনরে) আক্রমণ করে অমুসলিম প্রতিবেশী রাষ্ট্রগুলোর আগ্রাসন অব্যাহত রাখেন। ৬৬৪ সালে আফগানিস্তানের কাবুল আক্রমণকারী মুসলিম সৈন্যদের হাতে পড়ে যায়।
দ্বিতীয় আক্রমণ
থাম্ব|আরব বিজয়ী এবং জেনারেল উকবা ইবনে নাফি ৬৭০ খ্রিস্টাব্দে কাইরুয়ানের গ্রেট মসজিদ (যা উকবা মসজিদ নামেও পরিচিত) প্রতিষ্ঠা করেন- উত্তর আফ্রিকার প্রাচীনতম ও সবচেয়ে গুরুত্বপূর্ণ মসজিদ [[তিউনিসিয়া|তিউনিশিয়ার কাইরুয়ান শহর।]]
৬৬৫ থেকে ৬৮৯ সালের বছরগুলোতে উত্তর আফ্রিকায় নতুন করে আরব আক্রমণ শুরু হয়।
এরপর আরব জেনারেল উকবা ইবনে নাফি নেতৃত্বাধীন ১০,০০০ আরব বাহিনী এবং হাজার হাজার আরব দ্বারা বর্ধিত হয়। দামেস্ক থেকে রওনা হয়ে সেনাবাহিনী উত্তর আফ্রিকায় মিছিল করে ভ্যানগার্ডনিয়ে যায়। ৬৭০ সালে, কাইরুয়ান শহর (আধুনিক তিউনিস থেকে প্রায় ১৫০ কিলোমিটার (৮০ মাইল) আরো অপারেশনের জন্য একটি আশ্রয় এবং ঘাঁটি হিসেবে প্রতিষ্ঠিত হয়। এটি ইপ্রিকিয়ার ইসলামিক প্রদেশের রাজধানী হয়ে উঠে, যা আজকের পশ্চিম লিবিয়া, তিউনিশিয়া এবং পূর্ব আলজেরিয়ার উপকূলীয় অঞ্চলকে আবৃত করবে।
এরপর এডওয়ার্ড গিবন যেমন লিখেছেন, নির্ভীক সেনাপতি "দেশের হৃদয়ে ডুবে যান, যে জঙ্গলে তার উত্তরসূরিরা ফেস এবং মরোক্কোর চমৎকার রাজধানী স্থাপন করে, এবং আটলান্টিক এবং মহান মরুভূমির প্রান্তে প্রবেশ করে"। মাগরেব (পশ্চিম উত্তর আফ্রিকা) বিজয়ে তিনি উপকূলীয় শহর বুজিয়া এবং টিঙ্গি বা টাঙ্গিয়ার ঘেরাও করেন, যা একসময় মৌরিতানিয়া টিঙ্গিতানার ঐতিহ্যবাহী রোমান প্রদেশ ছিল।
কিন্তু এখানে তাকে থামানো হয় এবং আংশিক ভাবে ক্ষুব্ধ করা হয়। লুইস গার্সিয়া দে ভালদেভালেলানো লিখেছেন:"বাইজেন্টাইন ও বারবারদের বিরুদ্ধে তাদের আক্রমণে আরব প্রধানরা তাদের আফ্রিকান আধিপত্য বিস্তার করে, এবং ৬৮২ সালের শুরুতে উকবা আটলান্টিকের তীরে পৌঁছে ছিলেন, কিন্তু তিনি টাঙ্গিয়ার দখল করতে পারেননি, কারণ তিনি অ্যাটলাস পর্বতমালার দিকে ফিরে যেতে বাধ্য হন।"উপরন্তু, যেমন গিবন লিখেছেন, উকবা, "এই মাহোমতান আলেকজান্ডার, যিনি নতুন বিশ্বের জন্য দীর্ঘশ্বাস ফেলেছিলেন, তিনি তার সাম্প্রতিক বিজয় সংরক্ষণ করতে অক্ষম ছিলেন। গ্রীক ও আফ্রিকানদের মুসলিম দখলদারিত্বের বিরুদ্ধে সার্বজনীন বিদ্রোহের মাধ্যমে তাকে আটলান্টিকের উপকূল থেকে ফিরিয়ে আনা হয়। ফিরে আসার পর একটি বারবার-বাইজেন্টাইন জোট বিসক্রার কাছে তার বাহিনীকে গুঁড়িয়ে দেয় এবং উক্বাকে হত্যা করে এবং তার সৈন্যদের ধ্বংস করে দেয়।
এরপর গিবন যোগ করেন যে, "আফ্রিকার তৃতীয় জেনারেল বা গভর্নর জুহায়ের প্রতিশোধ নেন এবং মাম্মার যুদ্ধে তার পূর্বসূরির ভাগ্যের সম্মুখীন হন। তিনি অনেক যুদ্ধে স্থানীয় জনগণকে পরাজিত করেন কিন্তু একটি শক্তিশালী সেনাবাহিনী তাকে উৎখাত করে, যা কনস্টান্টিনোপল কার্থাজের ত্রাণ ও মুক্তির জন্য পাঠিয়েছিল।
তৃতীয় আক্রমণ
এই উন্নয়ন দেশীয় শৃঙ্খলার প্রত্যাবর্তন ঘটায় যা খলিফাকে উত্তর আফ্রিকার ইসলামিক বিজয় পুনরায় শুরু করার অনুমতি দেয়। এটি ইফ্রিকিয়ার নতুন আক্রমণের সাথে শুরু হয়েছিল। গিবন লিখেছেন: "মানটি মিশরের হাসান গভর্নরের কাছে পৌঁছে দেওয়া হয়েছিল এবং চল্লিশ হাজার লোকের একটি বাহিনী সহ সেই রাজ্যের রাজস্ব গুরুত্বপূর্ণ সেবায় পবিত্র করা হয়েছিল। যুদ্ধের বিচ্যুতিগুলিতে, অভ্যন্তরীণ প্রদেশগুলি পর্যায়ক্রমে সারাসেন্স দ্বারা জয়ী এবং পরাজিত হয়েছিল। কিন্তু সমুদ্রউপকূল তখনও গ্রিকদের হাতে রয়ে গেছে; হাসানের পূর্বসূরিরা কার্থেজের নাম ও দুর্গকে সম্মান করতেন; এবং এর রক্ষকদের সংখ্যা কাবসের এবং ত্রিপোলির পলাতকরা নিয়োগ করেছিল। হাসানের বাহুগুলি আরও সাহসী এবং আরও ভাগ্যবান ছিল: তিনি আফ্রিকার মহানগরীকে হ্রাস এবং পিলিং করেছিলেন; এবং স্কেলিং-ল্যাডারের উল্লেখ সন্দেহকে ন্যায়সঙ্গত করতে পারে, যা তিনি অনুমান করেছিলেন, হঠাৎ আক্রমণের মাধ্যমে, নিয়মিত অবরোধের আরও ক্লান্তিকর অপারেশন।" ৬৯৫ সালে মুসলিমদের কাছে কার্থেজ কে হারিয়ে বাইজেন্টাইন সাম্রাজ্য কনস্টান্টিনোপলের সৈন্যদের সাথে সাড়া দেয়, সিসিলি থেকে সৈন্য ও জাহাজ এবং হিসপানিয়া থেকে ভিসিগোথের একটি শক্তিশালী দল যোগ দেয়। এর ফলে আক্রমণকারী আরব সেনাবাহিনী কাইরুয়ানে ফিরে যেতে বাধ্য হয়। তারপর গিবন লিখেন, "খ্রীষ্টানরা অবতরণ করেছিল; নাগরিকরা ক্রুশের নির্দেশকে স্বাগত জানায় এবং বিজয় বা মুক্তির স্বপ্নে শীতকাল নষ্ট হয়ে যায়।"
৬৯৮ সালে আরবরা হাসান ইবনে আল-নু'মানের অধীনে কার্থেজ জয় করে পূর্ব বারবারি উপকূল বিজয় সম্পন্ন করে। বাইজেন্টাইন পুনরায় বিজয়ের প্রচেষ্টা অনুমান করে তারা এটি ধ্বংস করার সিদ্ধান্ত নিয়েছে। দেয়াল গুলো ভেঙ্গে ফেলা হয়েছে, কৃষিজমি বিধ্বস্ত হয়েছে, জলবাহী এবং বন্দরগুলো ব্যবহারের অযোগ্য হয়ে পড়েছে। তারা তিউনিসে তাদের ঘাঁটি স্থাপন করে যা ব্যাপকভাবে সম্প্রসারিত হয়, যদিও কাইরুয়ান নবম শতাব্দীর শেষ পর্যন্ত গভর্নরের রাজধানী ছিল।
এর পরপরই নতুন আরব অধিপতিদের বিরুদ্ধে বার্বার বিদ্রোহ এবং মেসকিয়ানার যুদ্ধে একটি নির্ণায়ক বিজয় ঘটে। গিবন লিখেছেন:
৭০৩ সালে হাসান খলিফার কাছ থেকে নতুন সৈন্য পাওয়ার পাঁচ বছর অতিবাহিত হয়। এদিকে, উত্তর আফ্রিকার শহরগুলোর লোকেরা বারবার রাজত্বের অধীনে বিরক্ত হয়েছিল। এইভাবে হাসান ফিরে আসার পর তাকে স্বাগত জানানো হয় এবং তাবারকা যুদ্ধে কাহিনাকে হত্যা করতে সক্ষম হয়। গিবন লিখেছেন যে, "সুশীল সমাজের বন্ধুরা দেশের অসভ্যদের বিরুদ্ধে ষড়যন্ত্র করেছিল; এবং প্রথম যুদ্ধে রাজকীয় ভাববাদীদের হত্যা করা হয়েছিল।"
ইতিমধ্যে, আরবরা বাইজেন্টাইনদের কাছ থেকে উত্তর আফ্রিকার বেশিরভাগ অংশ নিয়েছিল। এলাকাটি তিনটি প্রদেশে বিভক্ত ছিল: মিশর আল-ফুসতাতে তার গভর্নরের সাথে, ইফ্রিকিয়ার সাথে কাইরুয়ানে তার গভর্নরের সাথে এবং মাগরেব (আধুনিক মরোক্কো) টাঙ্গিরসে তার গভর্নরের সাথে।
সফল সেনাপতি মুসা বিন নুসাইর ইফ্রিকিয়ার গভর্নর নিযুক্ত হন। তার সৈন্যরা বিভিন্ন ধর্ম নিয়ে গঠিত বার্বারদের নির্মমভাবে নামিয়ে দেয়, যারা অগ্রসর হওয়া মুসলমানদের বিরুদ্ধে লড়াই করেছিল। তাদের বিজয় ৭০৮ সালে আটলান্টিক উপকূলে পৌঁছায়। তিনি যে বিপুল সংখ্যক মাওলা সংগ্রহ করেছিলেন তার জন্য তিনি উল্লেখ করেছিলেন যা বারবার ইসলাম ধর্ম গ্রহণ কারী এবং অন্যান্য অঞ্চলের লোকদের নিয়ে গঠিত ছিল। তিনি তার বিভিন্ন প্রচারণায় যে সংখ্যক ক্রীতদাস গ্রহণ করেছিলেন তা বিভিন্ন মুসলিম ইতিহাসে ৩০,০০০ থেকে ৩,০০,০ পর্যন্ত এবং কেউ কেউ এমনকি উচ্চতর সংখ্যার দিকে ইঙ্গিত করে বলে জানা গেছে। ফিলিপ খুরি হিট্টি তার কাছে ৩,০০,০০০ ক্রীতদাস (স্পেনের ৩০,০০০ সম্ভ্রান্ত কুমারীকে বন্দী করার) মতো পরিসংখ্যানের দায়ীকরণকে অতিরঞ্জিত বলে বর্ণনা করেছেন যা মুসলিম বিজয়ের পরে উপলব্ধ ক্রীতদাসদের উচ্চ সংখ্যার কারণে হয়েছিল।
মুসাকে বাইজেন্টাইন নৌবাহিনীর সাথেও মোকাবেলা করতে হয়েছিল যা এখনও মুসলিম আক্রমণের বিরুদ্ধে লড়াই করেছিল। তাই তিনি তার নিজের একটি নৌবাহিনী তৈরি করেছিলেন যা ইবিজা, মেজরকা এবং মেনোরকা খ্রিস্টান দ্বীপগুলি জয় করতে গিয়েছিল। মাগরেবে অগ্রসর হয়ে তার বাহিনী ৭০০ সালে আলজিয়ার্স দখল করে।
পরবর্তী অবস্থা
তবে অন্যান্য সূত্র জানায় যে সিউতা আফ্রিকার শেষ বাইজেন্টাইন আউটপোস্টের প্রতিনিধিত্ব করেছিলেন এবং জুলিয়ান, যাকে আরবরা ইলিয়ান বলে অভিহিত করত, একজন এক্সারক বা বাইজেন্টাইন গভর্নর ছিলেন। ভালদিয়াভেলানো আরেকটি সম্ভাবনা রপ্ত করেছেন, যে"যেমনটা বেশি সম্ভাবনা দেখা যায়, তিনি হয়তো একজন বারবার ছিলেন যিনি গোমেরার ক্যাথলিক উপজাতির প্রভু এবং মাস্টার ছিলেন।" যাই হোক না কেন, একজন দক্ষ কূটনীতিক যিনি ভিসিগথিক, বারবার এবং আরব রাজনীতিতে পারদর্শী ছিলেন, জুলিয়ান হয়তো মুসার কাছে এমন শর্তে আত্মসমর্পণ করেছিলেন যা তাকে তার শিরোনাম এবং আদেশ বজায় রাখার অনুমতি দিয়েছিল।
এই সময়ে সিউটার জনসংখ্যায় হিস্পানিয়ায় (আধুনিক পর্তুগাল ও স্পেন) শুরু হওয়া ধ্বংসাত্মক ভিসিগথিক গৃহযুদ্ধথেকে অনেক শরণার্থী অন্তর্ভুক্ত ছিল। এর মধ্যে ছিল প্রয়াত রাজা উইটিজার পরিবার এবং কনফেডারেট, ভিসিগথিক ক্যাথলিক গির্জার হাতে জোর পূর্বক ধর্মান্তরিত হওয়ার পর এরিয়ান খ্রিস্টানরা এবং ইহুদিরা।
গিবন যেমন বলেছেন, মুসা জুলিয়ানের কাছ থেকে একটি অপ্রত্যাশিত বার্তা পেয়েছিলেন, "যিনি গৃহযুদ্ধে সাহায্যের বিনিময়ে মুসলিম নেতাকে তার স্থান, তার ব্যক্তি এবং তার তলোয়ার দিয়েছিলেন"। যদিও জুলিয়ানের "জমিদারি যথেষ্ট ছিল, তার অনুসারীরা সাহসী এবং অসংখ্য", কিন্তু তিনি "নতুন রাজত্ব থেকে খুব কম আশা করেছিলেন এবং ভয় পেয়েছিলেন।" এবং তিনি রোড্রিককে সরাসরি চ্যালেঞ্জ করার পক্ষে খুব দুর্বল ছিলেন। তাই তিনি মুসার সাহায্য চেয়েছিলেন।
মুসা, জুলিয়ানের জন্য, "তার আন্দালুসিয়ান এবং মৌরিতানিয়ার আদেশ অনুযায়ী, ... তার হাতে স্প্যানিশ রাজতন্ত্রের চাবি ধরা ছিল।" এবং তাই মুসা ৭১০ সালে আইবেরিয়ান উপদ্বীপের দক্ষিণ উপকূলে কিছু প্রাথমিক অভিযানের আদেশ দেয়। একই বছরের বসন্তে তারিক ইবনে জিয়াদ-একজন বারবার, একজন মুক্ত দাস এবং একজন মুসলিম সেনাপতি তাঙ্গিরকে দখল করেন। এরপর মুসা তাকে সেখানে গভর্নর করেন, যার সমর্থিত ছিল ৬,৭০০ জন সৈন্য।
পরের বছর, ৭১১ সালে মুসা তারিককে হিসপানিয়া আক্রমণের নির্দেশ দেন। জুলিয়ানের দেওয়া জাহাজে সিউটা থেকে নেমে তারিক আইবেরিয়ান উপদ্বীপে ডুবে যায়, রড্রিককে পরাজিত করে এবং টোলেডোর ভিসিগথিক রাজধানী অবরোধ করে। তিনি এবং তার মিত্ররা কর্দোবা, একিজা, গ্রানাডা, মালাগা, সেভিল এবং অন্যান্য শহরও গ্রহণ করেছিলেন। এ কারণে উমাইয়া হিস্পানিয়া বিজয় উত্তর আফ্রিকার আরব বিজয় সম্পন্ন করে।
বাইজেন্টাইন সাম্রাজ্য এটিকে পুনরায় জয় করতে পারে এই ভয়ে তারা দগ্ধ পৃথিবী নীতিতে রোমান কার্থেজকে ধ্বংস করার এবং অন্য কোথাও তাদের সদর দপ্তর স্থাপনের সিদ্ধান্ত নেয়। এর দেয়াল ছিঁড়ে ফেলা হয়, এর পানি সরবরাহ বন্ধ হয়ে যায়, কৃষিজমি ধ্বংস হয়ে যায় এবং এর বন্দরগুলি ব্যবহারের অযোগ্য হয়ে পড়ে।
আফ্রিকার এক্সারকট ধ্বংস এই অঞ্চলে বাইজেন্টাইন সাম্রাজ্যের প্রভাবের স্থায়ী সমাপ্তি চিহ্নিত করে।
প্রত্নতাত্ত্বিক প্রমাণ থেকে বোঝা যায় যে, কার্থেজ শহরটি দখল করা অব্যাহত ছিল। কার্থেজে আফ্রিকান কনস্টানটাইন জন্মগ্রহণ করেন। হাফসিদ যুগ পর্যন্ত মুসলমানরা কার্থেজের দুর্গ ব্যবহার করত এবং অষ্টম ক্রুসেডের সময় ক্রুসেডাররা তা দখল করে নেয়। সাবেক রোমান কার্থেজের অবশিষ্টাংশ কে ৮ম শতাব্দীতে কাইরুয়ান ও তিউনিসের জন্য ইমারতি সামগ্রী সরবরাহের জন্য উৎস হিসেবে ব্যবহার করা হয়।
মুসলিম বিজয়ের পর আদিবাসী খ্রীষ্টধর্ম
প্রত্নতাত্ত্বিক এবং পাণ্ডিত্যপূর্ণ গবেষণায় দেখা গেছে যে মুসলিম বিজয়ের পরে খ্রীষ্টধর্ম বিদ্যমান ছিল। ক্যাথলিক গির্জা ধীরে ধীরে স্থানীয় ল্যাটিন উপভাষার সাথে হ্রাস পায়। তবে আরেকটি দৃষ্টিভঙ্গি বিদ্যমান যে উত্তর আফ্রিকায় খ্রীষ্টধর্ম ৬৪৭-৭০৯ খ্রীষ্টীয় ৬৪৭-৭০৯ খ্রীষ্টীয় ধর্মের মধ্যে ইসলামিক উমাইয়া খিলাফত দ্বারা উত্তর আফ্রিকা বিজয়ের পরপরই শেষ হয়েছিল।
অনেক কারণকে মাগরেবে খ্রীষ্টধর্মের পতনের কারণ হিসাবে দেখা হয়েছে। তাদের মধ্যে একটি হল ক্রমাগত যুদ্ধ এবং বিজয়ের পাশাপাশি তাড়না। এছাড়াও, অনেক খ্রীষ্টানও ইউরোপে চলে আসেন। সেই সময় গির্জায় সন্ন্যাসী ঐতিহ্যের মেরুদণ্ডের অভাব ছিল এবং এখনও তথাকথিত ডোনাটিস্ট বিধর্মীসহ বিধর্মীদের পরবর্তী সময়ে ভুগছিলেন, এবং এটি বর্তমান মাগরেবের গির্জার প্রাথমিক বিলুপ্তিতে অবদান রেখেছিল। কিছু ইতিহাসবিদ কপটিক মিশরের শক্তিশালী সন্ন্যাসী ঐতিহ্যের সাথে এর বৈপরীত্য দেখান, যা একটি ফ্যাক্টর হিসাবে কৃতিত্ব দেওয়া হয় যা কপটিক গির্জাকে অসংখ্য নিপীড়ন সত্ত্বেও চতুর্দশ শতাব্দীর প্রায় পরে পর্যন্ত সে দেশে সংখ্যাগরিষ্ঠ বিশ্বাস রাখার অনুমতি দেয়। উপরন্তু, রোমানরা বারবারদের মতো আদিবাসীদের পুরোপুরি আত্মীকরণ করতে অক্ষম ছিল।